Rytter Juhl og Kolding vandt søndag finalen over det engelske par Marcus Ellis og Gabrielle White i to sæt 21-15, 21-13. Det danske par var femteseedet i turneringen, og i semifinalen havde parret besejret de førsteseedede schweizere Anthony Dumartheray og Sabrina Jaquet. Kamilla Rytter Juhl har tidligere haft succes i Dutch Open sammen med sin forhenværende makker Thomas Laybourn. De to vandt mixeddoublen i 2004. Kamilla Rytter Juhl og Mads Koldings næste opgave bliver Denmark Open, som spilles i Odense i næste uge. /ritzau/

Referat:
Dutch Open var badmintonspillerne Kamilla Rytter Juhl og Mads Koldings første store opgave sammen som mixeddouble, og den klarede parret til perfektion.